BØNNER TIL INNGANG OG SAMLING

**Samlingsbønn**

L: Gode Gud, du som gir liv til alt som lever,

Vi takker deg for livet og for sinn og sanser som du har gitt oss.
Vi priser deg for jordens skjønnhet, for liv og helse,
og for alt som lar oss kjenne at du er god.
Her for ditt ansikt ber vi om lyttende ører, løste tunger og villige hender,
så vi kan høre ditt ord, lovprise deg fra takknemlige hjerter,
og i ord og gjerning vitne om dine storverk, du vår skaper og frelser.
Vi ber i Jesu navn.

**Alle:** **Amen**.

 *(Fra Gudstjenesteordning for Dnk 2011)*

**Vi er en del av jordens vev**

Jorden og det som fyller den,

verden, og de som bor i den,

alt hører Herren til.

For han har grunnlagt jorden på havet,

reist den over strømmene i dypet. *(Salme 24,1-2)*

L: Alt som berører jorden,

 berører jordens barn.

 Dette vet vi, at jorden ikke tilhører oss:

**Alle: vi tilhører jordens vev.**

L: Dette vet vi, at alle ting er forbundet:

**Alle: som blodet forener en familie.**

L: Dette vet vi, at hva vi gjør mot veven:

**Alle: det gjør vi mot oss selv.**

*Fritt etter Høvding Seattles’ tale, 19. årh. O: Estrid Hessellund, 2007.*

**Bønn “Gud over havet”**

Gud over havet.

Gi oss mot og tro så vi kan møte vår tids tidevannsbølger.

Gud over skjærene.

Gi oss mot og tro så vi kan møte vår tids synlige og skjulte farer.

Gud over øyene.

Gi oss mot og tro så vi kan møte vår tids sykloner.

*© WCC (Kirkenes Verdensråd), 2005. O: Estrid Hessellund 2006*

**Jorden blør og vitner mot oss**

1. Jorden blør og vitner mot oss.
Vi har lukket våre ører
for din skapnings smertes-stønn.

2. Frels oss, Herre! Gi oss dager
fylt av sang blant trær og fugler
i ditt lys ved livets brønn.

3. Gud, vår Skaper! Vis oss veien
fra vårt fremtidsløse vanvidd
til din fremtid for vår jord.

4. Gjør oss frie! La oss leve
slik at skaperverkets lovsang
gjennom oss kan finne ord.

*Svein Ellingsen*

**For flere bønner og gudstjenesteinnslag:** [**Vandrehefte for Klimapilegrim 2015**](http://www.klimapilegrim.no/ressursmateriell/)

**Se også enkel liturgi for Pilegrimsvandring s. 1330 i NOS 2013**